BODOLAND रादाब : काजलगाव, चिरां, 3 डिसेम्बर 2021 :बासुगाव दख’रा दुलाराय बर’ फरायसा आफादआ 2 आरो 3 डिसेम्बर खालारनिफ्राय खुंगा 53 थि नै बोसोरारि जथुम्माखौ सान्नैनि हाबाफारि लानानै गाजा-गोमजायै खुंफुंलांबाय । बासुगाव दख’रा दुलाराय बर’ फरायसा आफादखौ नै बोसोरारिनि थाखाय आफादगिरि बिबान लानानै खामानि मावदों मुश्री प्रनय ब्रह्म, बिथां आफादगिरिआ गावनि न’खरखौ नागारनानै दुलाराय बर’ फरायसा आफादनि मावथांखिखौ लानानै हारि जौगा नांगौनि थाखाय गावनि बेसेन गोसा समखौ आफादआव हगारना खामानि मावो । आफादनि संबिजिदनि समायखिराखौ लानानै, लोगोसेनो बिथाङा गावनि दख’रा आफादनि गासै मावथि सोद्रोमा आरो मोनब्रै  दालासाइ आफादनि दैदेनगिरिखौ लानानै बासुगाव ओनसोलनि बर’ हारिनि जौगानाय खामानि मावो ।